רצניתיים

רצניתיים (שם מדעי: Carabidae) היא משפחה של חרקים מסדרת החיפושיות. הרצניתיים, ככל סדרת החיפושיות, הם בעלי גלגול מלא.

בעולם ידועים כ-25,000 מינים. בישראל ידועים כ-400, רובם בצבע שחור.

הרצניתיים בעלי לסתות מפותחות. רובם טורפי חרקים, חלזונות ושבלולי יבשה, שלשולים ועוד. בזמן הטריפה הם מפרישים על הטרף רוק המכיל תססי עיכול. הביצים מוטלות לרוב אחת אחת בתוך האדמה. הזחל הוא זחל ראשוני, זריז וטורף כמו הבוגר.

פרטים הנמנים במשפחה: רצה מצוירת, רצה, רצנית אוליביה, מפציצנית מרעישה, גדיתים ורבים אחרים.

קישורים חיצוניים

 
 מגדיר רצניתיים מישראל באתר החרקים של ישראל.
 מגדיר הרצניתיים באתר הטבע הישראלי של עוז ריטנר.
 

טקסונים שתוארו בידי פייר אנדרה לטריי
בעלי חיים שתוארו ב-1802